CELEX: 62010TN0569
Language: lv
Date: 2010-12-13 00:00:00
Title: Lieta T-569/10: Prasība, kas celta 2010. gada 13. decembrī — Bimbo /ITSB — Panrico ( “BIMBO DOUGHNUTS” )

12.2.2011   
            
            
               LV
            
            
               Eiropas Savienības Oficiālais Vēstnesis
            
            
               C 46/15
            
         Prasība, kas celta 2010. gada 13. decembrī — Bimbo/ITSB — Panrico (“BIMBO DOUGHNUTS”)
   (Lieta T-569/10)
   2011/C 46/29
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Bimbo, SA (Barselona, Spānija) (pārstāvis — J. Carbonell Callicó, lawyer)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Panrico, SL (Barselona, Spānija)
   
      Prasītājas prasījumi:
   
   
               —
            
            
               grozīt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2010. gada 7. oktobra lēmumu lietā R 838/2009-4 un apmierināt Kopienas preču zīmes reģistrācijas pieteikumu Nr. 5096847;
            
         
               —
            
            
               pakārtoti, atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2010. gada 7. oktobra lēmumu lietā R 838/2009-4 un
            
         
               —
            
            
               piespriest atbildētājam un otrai procesa ITSB Apelāciju padomē dalībniecei atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “BIMBO DOUGHNUTS” attiecībā uz precēm, kas ietilpst 30. klasē — Kopienas preču zīmes reģistrācijas pieteikums Nr. 5096847
   
      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece
   
      Pretstatītā preču zīme vai apzīmējums: Spānijas vārdiskas preču zīmes “DONUT” reģistrācija Nr. 399563 attiecībā uz precēm, kas ietilpst 30. klasē,; Spānijas grafiskas preču zīmes “donuts” reģistrācija Nr. 643273 attiecībā uz precēm, kas ietilpst 30. klasē; Spānijas vārdiskas preču zīmes “DOGHNUTS” reģistrācija Nr. 1288926 attiecībā uz precēm, kas ietilpst 30. klasē; Spānijas grafiskas preču zīmes “donuts” reģistrācija Nr. 2518530 attiecībā uz precēm, kas ietilpst 30. klasē; Portugāles vārdiskas preču zīmes “DONUTS” reģistrācija Nr. 316988 attiecībā uz precēm, kas ietilpst 30. klasē; starptautiska vārdiskas preču zīmes “DONUT” reģistrācija Nr. 355753 attiecībā uz precēm, kas ietilpst 30. klasē; starptautiska grafiskas preču zīmes “donuts” reģistrācija Nr. 814272 attiecībā uz precēm, kas ietilpst 30. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: prasītāja uzskata, ka ar apstrīdēto lēmumu ir pārkāpts Padomes Regulas (EK) Nr. 207/2009 75. un 76. pants, jo Apelāciju padome neesot ņēmusi vērā faktus un pierādījumus, kurus lietas dalībnieki bija iesnieguši savlaicīgi, un ka ar apstrīdēto lēmumu ir pārkāpts Padomes Regulas (EK) Nr. 207/2009 8. panta 1. punkta b) apakšpunkts, jo Apelāciju padome esot kļūdaini izvērtējusi sajaukšanas iespēju